cyanic-selkie/wikianc huggingface dataset:
নোয়াখালী বিজ্ঞান ও প্রযুক্তি বিশ্ববিদ্যালয়
ইতিহাস
১৯৯৮ সালে তৎকালীন প্রধানমন্ত্রী শেখ হাসিনার উদ্যোগে বাংলাদেশের ১২টি জেলায় বিজ্ঞান ও প্রযুক্তি বিশ্ববিদ্যালয় স্থাপনের সিদ্ধান্ত নেয়া হয়। তার ধারাবাহিকতায় ২০০১ সালে বাংলাদেশ জাতীয় সংসদে এই বিশ্ববিদ্যালয়ের আইন পাশ হয়। ২০০৩ সালের ২৫ আগস্ট প্রজ্ঞাপন জারির মাধ্যমে নোয়াখালী বিজ্ঞান ও প্রযুক্তি বিশ্ববিদ্যালয় আইন-২০০১ কার্যকর হয়। ২০০৩ সালের অক্টোবরে তৎকালিন প্রধানমন্ত্রী বেগম খালেদা জিয়া এ বিশ্ববিদ্যালয়ের ভিত্তিপ্রস্থর স্থাপন করেন। এ বিশ্ববিদ্যালয় স্থাপনে জনাব ওবায়দুল কাদের ও ব্যারিস্টার মওদুদ আহমদের গুরুত্বপূর্ণ ভূমিকা রয়েছে। ২০০৫ সালের ২৪ মার্চ আনুষ্ঠানিকভাবে এর নির্মাণ কাজ শুরু হয়। ২৩ জুন ২০০৬ ইং প্রথম একাডেমিক কার্যক্রম শুরু হয়। শুরুতে এই বিশ্ববিদ্যালয় ৪টি বিভাগ নিয়ে এর কার্যক্রম আরম্ভ করে। এগুলো হলো: কম্পিউটার বিজ্ঞান ও টেলিযোগাযোগ প্রকৌশল, মৎস্য ও সামুদ্রিক বিজ্ঞান, ফার্মেসী, ফলিত রসায়ন ও রাসায়নিক প্রকৌশল। বর্তমানে এ বিশ্ববিদ্যালয়ে ২৫ টি বিভাগ চালু আছে। প্রতিবছর ১৫ জুলাই দিনটিকে বিশ্ববিদ্যালয় দিবস হিসেবে পালন করা হয়।
উপাচার্যবৃন্দ
এই বিশ্ববিদ্যালয়ের প্রথম উপাচার্য ছিলেন অধ্যাপক আবুল খায়ের। বর্তমান উপাচার্য অধ্যাপক মো. দিদার-উল-আলম।
অনুষদসমূহ
বর্তমানে বিশ্ববিদ্যালয়টিতে ৬টি অনুষদ ও ২টি ইনস্টিটিউট রয়েছে। ডিগ্রি প্রদানকারী বিভাগের সংখ্যা ২৮ টি।
সহশিক্ষা কার্যক্রম
বর্তমানে বিশ্ববিদ্যালয়ে রয়েছে বেশ কয়েকটি প্রসিদ্ধ ক্লাব যেমনঃ ছায়া জাতিসংঘ, ডিবেটিং সোসাইটি, শব্দকুটির, বিএমএস ক্যারিয়ার ক্লাব, ধ্রুপদ, এডভেঞ্চার ক্লাব, ইনডিজিনাস স্টুডেন্টস এসোসিয়েশন, প্রথমআলো বন্ধুসভা, সমকাল সুহৃদ সংঘ, সাংবাদিক সমিতি ইত্যাদি।
গবেষণা এবং অবকাঠামো
বিশ্ববিদ্যালয়ে বর্তামানে বেশ কিছু গবেষণা প্রকল্প চলামান এবং ভবিষ্যতে "শেখ হাসিনা সমুদ্র গবেষণা কেন্দ্র" স্থাপন করা হবে নোয়াখালীর সুবর্ণচরে যার আয়তন হবে প্রায় ৫০০ একর। তাছাড়া বিশ্ববিদ্যালয়ের ভৌত অবকাঠামো উন্নয়ন হচ্ছে, যা লক্ষ্যমাত্রা অনুযায়ী পূর্ণাঙ্গ রুপ পাবে ২০৪১ সালে। ভবিষ্যতে পরিবহন ব্যবস্থার উন্নয়ন, ভৌত বিজ্ঞান বিষয়ে গবেষণা ও পড়াশোনা, ল্যাবরেটরি স্কুল ও কলেজ, উদ্ভিদ ও সামাজিক বিজ্ঞান গবেষণাগার, জিমনেসিয়াম এবং ক্রীড়া বিজ্ঞান যুক্ত করা হবে। আগামী দশ বছরের ভেতরে একে পূর্ণাঙ্গ আবাসিক বিশ্বিবদ্যালয় হিসেবে গড়ে তোলার লক্ষ্যমাত্রা রয়েছে এবং বিদেশি শিক্ষার্থী ও গবেষকদের আবাসন নির্মাণের একটি প্রকল্প বিবেচনাধীন। ২০৪১ সালের পূর্ণাঙ্গ রুপরেখা ২০১৭ সালে বিশ্ববিদ্যালয় দিবসে প্রকাশ করা হয় যেখান বিশ্ববিদ্যালয়কে আন্তর্জাতিক মানের এবং যুগোপযোগী করার পদক্ষেপ দেখানো হয়েছে।
স্বাধীনতা পুরস্কার বিজয়ীদের তালিকা (১৯৮০–৮৯)
স্বাধীনতা পুরস্কার বাংলাদেশের জাতীয় এবং “সর্বোচ্চ বেসামরিক পুরস্কার”। দেশ ও জাতির কল্যাণে বিভিন্ন ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই পুরস্কার প্রদাণ করা হচ্ছে। এই তালিকাটি ১৯৮০ সাল থেকে ১৯৮৯ সাল পর্যন্ত বিভিন্ন ক্ষেত্রে স্বাধীনতা পুরস্কার প্রাপ্তদের সম্পর্কিত সার-সংক্ষেপণ।
১৯৮০
১৯৮০ সালে ৭ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৪ জনকে “মরণোত্তর” সম্মাননা প্রদান করা হয়।
১৯৮১
১৯৮১ সালে ৮ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৫ জনকে “মরণোত্তর” সম্মাননা প্রদান করা হয়।
১৯৮২
১৯৮২ সালে ৫ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৪ জনকে “মরণোত্তর” সম্মাননা প্রদান করা হয়।
১৯৮৩
১৯৮৩ সালে ৩ জন ব্যক্তিত্ব ও ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যার মধ্যে ১ জনকে “মরণোত্তর” সম্মাননা প্রদান করা হয়।
১৯৮৪
১৯৮৪ সালে ৬ জন ব্যক্তিত্ব এবং ২টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৩ জনকে “মরণোত্তর” সম্মাননা প্রদান করা হয়।
১৯৮৬
১৯৮৬ সালে ২ জন ব্যক্তিত্ব এবং ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়।
১৯৮৭
১৯৮৭ সালে ৩ জন ব্যক্তিত্ব এবং ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১ জনকে “মরণোত্তর” সম্মাননা প্রদান করা হয়।
১৯৮৮
১৯৮৮ সালে ২ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১ জনকে “মরণোত্তর” সম্মাননা প্রদান করা হয়।
১৯৮৯
১৯৮৯ সালে ২ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়।
মিন থেইন
থাম্ব| মিন থেইন ২০১৮ সালের জানুয়ারিতে ভ্লাদিমির পুতিনের কাছে তার শংসাপত্র পেশ করেন। মিন থেইন একজন বার্মিজ কূটনীতিক, তিনি ২০১৮ থেকে ২০২২ সাল পর্যন্ত রাশিয়ায় মিয়ানমারের রাষ্ট্রদূত ছিলেন। তিনি ৯ মে ১৯৯৬ সালে জন্মগ্রহণ করেন। তার পুরো নাম মিন থেইন ওও। তিনি নভেম্বর ২০২০ তারিখে রাশিয়ার প্রেসিডেন্ট ভ্লাদিমির পুতিনের কাছে তার পরিচয়পত্র পেশ করেন।
গয়া বিমানবন্দর
গয়া বিমানবন্দর ভারতের বিহার রাজ্যের গায়া শহরে আবস্থিত একটি আন্তর্জাতিক বিমানবন্দর। এছাড়াও এটি বুদ্ধ গয়া বিমানবন্দর হিসাবে পরিচিত। এই বিমানবন্দরটি গয়া শহর থেকে ১২ কিলোমিটার দক্ষিণ-পশ্চিম এবং গৌতম বুদ্ধ-এর সিদ্ধিলাভের স্থান মন্দির শহর বুদ্ধ গয়া থেকে ৫ কিলোমিটার দূরে। এটা পাটনা পর বিহারের দ্বিতীয় ব্যস্ততম বিমানবন্দর। বিমানবন্দরটি থাইল্যান্ড, মিয়ানমার, ভুটান ও শ্রীলঙ্কা থেকে বিশ্বের তীর্থযাত্রীদের জন্য স্থায়ী তীর্থযাত্রী বিমান পরিচালনা করে। এয়ার ইন্ডিয়া একমাত্র ভারতীয় বিমান পরিবহন সংস্থা যা বিমানবন্দরটি থেকে নির্ধারিত উড়ান পরিচালনা করে।
গয়া বিমানবন্দর বিহার রাজ্যের দ্বিতীয় বৃহত্তম বিমানবন্দর। এই বিমানবন্দরটি ২০১৪-২০১৫ সালে ১,২৭,৩৬৬ জন যাত্রী পরিবহন করেছে। ওই বছরে বিমানবন্দরটি ১,৬৩৫ টি উড়ান পরিচালনা করেছে।
সংক্ষিপ্ত বিবরণ
গায়ায় বিমানবন্দরটি ৯৫৪ একর এলাকায় বিস্তৃত। জমির একটি অতিরিক্ত ১০০ একর অবৈধ ভাবে দখল হয়ে গেছে,আরেকটি ১০০ একর জমি চারটি গ্রাম থেকে রানওয়ে সম্প্রসারণের আধিগ্রহণ হবে। ৭ হাজার ৫০০ বর্গ মিটারের মধ্যে বিস্তৃত বিমানবন্দর প্রান্তিক ভবন (এয়ারপোর্ট টার্মিনাল বিল্ডিং) ২৫০ জন আগমনকারী যাত্রী এবং ২৫০ জনবহির্মুখী যাত্রীকে পরিচালনা করতে পারে। ভারতের বিমানবন্দর কর্তৃপক্ষ (এএআই) কলকাতা বিমানবন্দরের স্ট্যান্ডবাই হিসেবে বিমানবন্দরটি উন্নয়নের পরিকল্পনা করছে।
২৮  আগস্ট ২০১৩ সালে বেসামরিক বিমান চলাচল সংস্থার রাজ্য মন্ত্রকের রাজ্য সচিবকে ভেনুগোপাল জানিয়েছিলেন যে, বিমানবন্দরকে সম্প্রসারণের অনুমতি পাওয়ার জন্য বিমানবন্দর কর্তৃপক্ষের (বিএসপি) প্রায় ২০০ একর জমি অধিগ্রহণের জন্য বিহার সরকারকে অনুরোধ করা হয়েছে।
এই বিমানবন্দর মূলত মৌসুমি এবং প্রধানত শ্রীলঙ্কা এবং থাইল্যান্ড, ভিয়েতনাম, মায়ানমার, কম্বোডিয়া, ইত্যাদির মতো দক্ষিণ পূর্ব এশীয় দেশ থেকে আসা বৌদ্ধ পর্যটকদের জন্য সেবা প্রদান করে।
অবস্থান
বিমানবন্দরটি গয়া শহরের উপকন্ঠে অবস্থিত। বুদ্ধগয়া থেকে সামান্য দূরত্বে বিমানবন্দরটি অবস্থান করছে। গয়া বিমানবন্দরটি ২৪.৪৪ ডিগ্রি উত্তর ও ৮৪.৫৭ ডিগ্রি পূর্বে গড়ে উঠেছে। এই বিমানবন্দরটি সমুদ্র সমতল থেকে ১১৬ মিটার বা ৩৮০ ফুট উচ্চতায় অবস্থিত।
গয়া বিমানবন্দরটি ঝাড়খন্ড রাজ্যের বিরসা মুন্ডা বিমানবন্দর থেকে ২১৮ কিলোমিটার এবং পাটনা বিমানবন্দর থেকে ১১০ কিলোমিটার দূরে অবস্থিত। এছাড়া গয়া শহর থেকে বিমানবন্দর ১২ কিলোমিটার দূরে অবস্থিত।
তথ্যসূত্র
public domain materialAir Force Historical Research Agency
বলরামপুর বিধানসভা কেন্দ্র, পুরুলিয়া
বলরামপুর (বিধানসভা কেন্দ্র) ভারতের পশ্চিমবঙ্গ রাজ্যের পুরুলিয়া জেলার একটি বিধানসভা কেন্দ্র। এই কেন্দ্রটির আসন ২০১১ সাল থেকে উন্মুক্ত কিন্তু পূর্বে এটি তপসিলি উপজাতির জন্য সংরক্ষিত ছিল।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৩৯ নং বলরামপুর বিধানসভা কেন্দ্রটি বলরামপুর সমষ্টি উন্নয়ন ব্লক এবং চাকালতোড়, দিমদিহা, ডুরকু, গারাফুসরা, লাগদা এবং সোনাইঝুরি গ্রাম পঞ্চায়েত গুলি পুরুলিয়া-১ সমষ্টি উন্নয়ন ব্লক এবং ছাতু হাঁসা, হেনসলা এবং পাড়া গ্রাম পঞ্চায়েত গুলি আরসা সমষ্টি উন্নয়ন ব্লক এর অন্তর্গত।
বলরামপুর বিধানসভা কেন্দ্রটি ৩৫ নং পুরুলিয়া লোকসভা কেন্দ্র এর অন্তর্গত।
১৯৭৭-২০০৬
২০০৬, ২০০১, ১৯৯৬ এবং ১৯৯১ সালের রাজ্য বিধানসভা নির্বাচনে, সিপিআই (এম) এর ভান্দু মাঝি বলরামপুর বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী ২০০৬ সালে তৃণমূল কংগ্রেসের বর্জুরাম রাম সিং সর্দারকে, ২০০১ সালে তৃণমূল কংগ্রেসের লম্বোদর মান্ডিকে, ১৯৯৬ সালে কংগ্রেসের দুলালি মান্ডিকে এবং ১৯৯১ সালে কংগ্রেসের সুভাষ মান্ডিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর বিক্রম টুডু ১৯৮৭ সালে কংগ্রেসের রসিক চন্দ্র মাঝিকে এবং ১৯৮২ এবং ১৯৭৭ সালে কংগ্রেসের রূপ সিং মাঝিকে পরাজিত করেন।
১৯৫৭-১৯৭২
১৯৭২ সালে কংগ্রেসের রূপ সিং মাঝি জয়ী হন। সিপিআই (এম) এর বিক্রম টুডু ১৯৭১ সালে জয়ী হন। ১৯৬৯ এবং ১৯৬৭ সালে লোক সেবক সংঘ এর গোবর্ধন মাঝি/নির্দলের জয়ী হন। এলএসএস এর পাদক মাহাতো ১৯৬২ সালে জয়ী হন। নির্দলের ভীম চন্দ্র মাহাতো ১৯৫৭ সালে জয়ী হন। ১৯৫৭ সালের পূর্বে বলরামপুর কেন্দ্রে আসন বিদ্যমান ছিল না।
সিদ্ধেশ্বর মন্দির
সিদ্ধেশ্বর মন্দির (স্থানীয় নাম পুরদ সিদ্ধেশ্বর মন্দির) হল ভারতের কর্ণাটক রাজ্যের হাবেরী জেলার হাবেরী শহরে অবস্থিত একটি হিন্দু মন্দির। এটি দ্বাদশ শতাব্দীর পশ্চিম চালুক্য স্থাপত্যশৈলীর একটি বিশিষ্ট নিদর্শন। এই মন্দিরে হিন্দু দেবদেবীদের অনেক ভাস্কর্য রক্ষিত আছে। যদিও অভিলেখের প্রমাণ ইঙ্গিত করে যে মন্দিরটির প্রাথমিক নির্মাণকার্য সম্পন্ন হয়েছিল একাদশ শতাব্দীর শেষভাগে। মন্দিরটির একটি কৌতুহলোদ্দীপক বৈশিষ্ট্য হল যে এটি পশ্চিমমুখী মন্দির, অথচ চালুক্য স্থাপত্যশৈলীর মন্দিরগুলি সচরাচর পূর্বমুখী হত। এটি একটি শিব মন্দির হলেও ইতিহাসবিদরা নিশ্চিত নন যে নির্মাণকালে কোন দেবতার প্রতি এটিকে উৎসর্গ করা হয়েছিল। এই অনিশ্চয়তার কারণ সম্ভবত এই মন্দিরে প্রাপ্ত বিভিন্ন দেবদেবীর অসংখ্য ভাস্কর্য এবং প্রাথমিক দেওয়ালচিত্রগুলির মর্যাদাহানিকর অবস্থা।
উন ইউং
উন ইউং (온영) ইউরোপে একজন উত্তর কোরিয়ার কূটনীতিবিদ। ১৯৯০-এর দশকে তিনি ফ্রান্সে উত্তর কোরিয়ার দূতাবাসে কাজ করেন। তিনি পিয়ংইয়ংয়ে জিন-ব্যাপটিস্ট কিমের মতো দক্ষিণ কোরীয়দের নিয়োগের জন্য দায়ী ছিলেন।
বসু বাটী
বসু বাটী পশ্চিমবঙ্গের  কলকাতার বাগবাজার অঞ্চলের একটি সুবৃহৎ অট্টালিকা। এই অট্টালিকার সদরের বহির্ভাগ বিশালাকৃতি করিন্থিয়ান গঠনশৈলী অবলম্বনে নির্মিত। ১৮৭৮ সালে প্রায় ২২ বিঘা জমির উপর বাগান সহ এই অট্টালিকা নির্মাণ করেন গয়া জেলার জমিদার মহেন্দ্র বসুর দুই ভাই পশুপতি বসু এবং নন্দলাল বসু।
তৎকালীন শাসক ইংরেজ সরকারের পক্ষ থেকে স্থির করা বঙ্গভঙ্গের প্রতিবাদে ১৯০৫ সালের ১৬ অক্টোবর  রবীন্দ্রনাথের নেতৃত্বে এই বসু বাটী থেকেই রাখিবন্ধন উৎসবের সূত্রপাত হয় ।
স্থাপত্য
thumb|left|বসুবাটীর বহির্ভাগ বসু পরিবার প্রথম বাঙ্গালী ইঞ্জিনিয়ার শ্রী নীলমণি মিত্রকে নিযুক্ত করেছিলেন নকশা তৈরী করে বাড়ীটি সম্পূর্ণ ভাবে গড়ে তোলার জন্য। নীলমণি মিত্রের তত্বাবধানে তৈরি বাড়ীগুলির একটি হল সাধারণ ব্রাহ্ম সমাজের বাড়ী। মাহেশের বিখ্যাত রথটির পুনরায় পরিকল্পনা করেন এই নীলমণি মিত্র মহাশয়। তবে এই বসু বাটীকে নীলমণি মিত্রের শ্রেষ্ঠ কীর্তি বলে মনে করা হয়। এই প্রাসাদের নকশাটি তৈরী করার সময় তিনি তৎকালীন বহুল প্রচলিত ইউরোপীয় স্থাপত্যশৈলী থেকে বেরিয়ে এসে ঐতিহ্যগত বাংলা এবং ইসলামীক স্থাপত্যের মেলবন্ধন ঘটাতে পেরেছিলেন। thumb|left|খিলানের শিল্পকলা thumb|right|ডোরিক থামের শিল্পকলা স্থাপত্য শিল্পে বাংলার রেনেসাঁর এক অপূর্ব নিদর্শন এই বসু বাটী। ক্ল্যাসিকাল ইউরোপীয় স্থাপত্যের সঙ্গে বাংলার স্থানীয় শিল্পের এক অনবদ্য মেলবন্ধনের ফসল হিসাবে পাশ্চাত্য থাম এবং খিলানের সঙ্গে প্রাচ্যদেশের ঠাকুরদালানের আঙ্গিনা এবং ফ্রেস্কোর এক মিশ্রণ এখানে লক্ষ্য করা যায়। দক্ষিণমুখী বসু বাটীর গঠনরীতি ' বিম অ্যাণ্ড পিলার বিল্ডিং টাইপ'-এর। সারি সারি ষোলোটি ডোরিক থামের দ্বারা বাড়ির সামনের দিকটি সুসজ্জিত। থামের মাথায় লোহার কড়ি ও ইট দিয়ে বিম গাঁথা ছিল। দক্ষিণের বারান্দাকে মজবুত করার জন্য থামের গায়ে লোহার ব্রাকেট দিয়ে আটকানো ছিল। বারান্দার রেলিং-এ ঢালাই লোহার কারুকাজ লক্ষ করা যায় ।
খিলানগুলির মধ্যে ইসলামীয় বৈশিষ্ট্য পাওয়া গেলেও পদ্ম ফুলের আধিক্য এখানে বিশেষ ভাবে লক্ষ্যনীয়। ডোরিক থামের মাথার দিকে থাকা বড় বড় পদ্ম ফুলের পাপড়ি গুলিকে নিচের দিক দিয়ে ঘিরে রেখেছে কেশরশোভিত এক ডজন সিংহের মাথা। সেই সঙ্গে ছিল প্লাস্টার করা  রুদ্রাক্ষের মালা।
বসু বাটীর এক তলার ঠাকুর দালান বাড়ির অন্যতম বৈশিষ্ট ছিল । দাবার বোর্ডের মত সাদা কালো মার্বেলের টালি দিয়ে এই ঠাকুর দালানর মেঝে সজ্জিত ছিল। কয়েক ধাপ সিঁড়ি দিয়ে উঠে ঠাকুর দালান-এ পৌঁছতে হত। প্রথমে থাম এবং পরে দরজার আকারে কাটা দু সারি খিলান দেওয়া দেওয়াল পেরিয়ে প্রতিমার বেদির কাছে পৌঁছতে হত। সেই সময়ে এখানে দুর্গা, জগদ্ধাত্রি, আন্নপূর্ণা প্রায় সব পূজার প্রচলন ছিল। খিলান দেওয়া প্রথম দেওয়ালে ছিল দশ অবতারের মূর্তি । বেদির পেছনের দেওয়াল শিব, দুর্গা, মহেশ্বর, ব্রহ্মা এবং হরপার্বতীর প্লাস্টার করা রিলিফ দ্বারা সজ্জিত ছিল ।
এখানে ফিরোজা এবং অ্যাম্বার রং দিয়ে অঙ্কিত ম্যুরাল ও রিলিফের কাজ বিশেষভাবে দেখা যায়। বিখ্যাত শিল্পী বামাপদ বন্দ্যোপাধ্যায়ের অঙ্কিত চিত্র দ্বারা বসু বাটীর দেওয়াল সজ্জিত থাকত। । পর পর তিন সারি দেওয়ালে মুখোমুখি এই ছবি আঁকা হয়েছিল।
বাড়ির আভ্যন্তরীন সজ্জায় বাঙালিয়ানার সুস্পস্ট প্রকাশ পাওয়া যায়। ঘরের ছাদ ছিল সোনালি রং-এর এবং এখানে ছিল মার্বেল পাথরের মূর্তি এবং বড় বড় ঝাড় লন্ঠন । দোতলার নাচঘরে মঞ্চ ছিল এবং দর্শকদের জন্য ছিল সারি সারি কেদারা। ঝুলবারান্দায় মহিলাদের জন্য আলাদা করে বসার ব্যবস্থা থাকত ।
রাখিবন্ধন উৎসব
১৯০৫ সালের ১৬ অক্টোবর বঙ্গভঙ্গের প্রতিবাদে রবীন্দ্রনাথের নেতৃত্বে এই বসু বাটী থেকেই রাখিবন্ধন উৎসবের সূত্রপাত হয় । এইদিন দুপুরে আনন্দমোহন বসুর সভাপতিত্বে আপার সার্কুলার রোডে স্থাপিত হয়েছিল ‘মিলন মন্দির’ বা ‘ফেডারেশন হল’-এর ভিত্তিপ্রস্তর। সেখান থেকে এক বিরাট মিছিল গিয়ে উপস্থিত হয়েছিল বসু বাটীতে আয়োজিত এক সভায়। ওই সভায় ব্রিটিশ সরকারের বঙ্গভঙ্গের বিরুদ্ধে সর্বতোভাবে আন্দোলন করার সিদ্ধান্ত গৃহীত হয়েছিল । আন্দোলনের অন্যতম উদ্দেশ্য ছিল বিদেশি পণ্য বর্জন করা এবং তার বিকল্প দেশজ পণ্য উৎপাদনে অগ্রণী হওয়া।
১৯৭০ এশিয়ান গেমসে ভারত
ভারত ১৯৭০ সালে ৯ই ডিসেম্বর থেকে ২০শে ডিসেম্বর পর্যন্ত থাইল্যান্ডের ব্যাংককে অনুষ্ঠিত ১৯৭০ এশিয়ান গেমসে অংশগ্রহণ করেছিল। ভারতীয় ক্রীড়াবিদরা ছয়টি স্বর্ণ সহ মোট ২৫টি পদক জিতেছিলেন এবং ভারত পদক তালিকায় পঞ্চম স্থান অধিকার করেছিল।
নরোদম সিহানুক
নরোদম সিহানুক (খ্‌মের: នរោត្តម សីហនុ) কম্বোডিয়ার সাবেক রাজা যিনি কম্বোডিয়ার রাজনৈতিক অঙ্গনে গত কয়েক দশকে গুরুত্বপূর্ণ ভূমিকায় ছিলেন। তিনি শুধু তার পরিবারের নন, সমগ্র দেশ ও ইতিহাসের অংশ ছিলেন। সিহানুক জীবনের দীর্ঘ সময় রাজনীতির নানা গুরুত্বপূর্ণ পদে আসীন ছিলেন। কম্বোডিয়ায় তাই তিনি ‘কিং ফাদার অব কম্বোডিয়া’ হিসেবে পরিচিত।
জন্ম
thumb|left|250px|Meeting in Beijing in 1956: from left [[Mao Zedong, Peng Zhen, Sihanouk, Liu Shaoqi.]] thumb|left|250px|Sihanouk visiting Romania in 1972, with Romanian President [[Nicolae Ceaușescu (left) and Queen Norodom Monineath (center).]]
সিংহাসনে আরোহণ
১৯৪১ সালে ১৮ বছর বয়সে তিনি সিংহাসনে আরোহণ করেন। ফরাসি উপনিবেশিক শক্তি সিহানুককে রাজ্য সিংহাসনে বসায় যদিও সিংহাসন আরোহণ তার জীবনের শেষ ইচ্ছা ছিল না। ১৯৬০ সালে তার বাবা নরোদম সুরামারিত কম্বোডিয়ার রাজা হন। পিতার মৃত্যুর পর সিহানুকই রাষ্ট্রের প্রধান নির্বাচিত হয়েছিলেন।
ক্ষমতাচ্যুত
রাষ্ট্র প্রধান হওয়ার পর দেশের ভেতর ও বাইরে নানা বাধার সম্মুখীন হন তিনি। বিশেষ করে যুক্তরাষ্ট্রের মদতে জেনারেল লন নোলের সামরিক অভ্যুত্থানে তিনি ক্ষমতাচ্যুত হয়ে চীনে নির্বাসিত হন। সেখান থেকেও তিনি স্বদেশের স্বাধীনতায় খেমাররুজ গেরিলাদের সঙ্গে গভীরভাবে নিজকে সম্পৃক্ত রাখেন। ১৯৭০-৭৫ সাল পর্যন্ত তিনি তাদের সঙ্গে সংযুক্ত থেকে আন্দোলনে নেতৃত্ব দান করেন। ১৯৭৫ সালে গেরিলারা রাজধানী নমপেন দখল করলে তিনি চীন থেকে রাজধানীতে প্রত্যাবর্তন করেন।
বন্দি অবস্থা
এবং এর কয়েক মাস পরই তিনি রাজধানীতে ‘প্রাসাদবন্দী’ হয়ে পড়েন। সেখান থেকেও তিনি দেশের স্বাধীনতা এবং নানা সঙ্কট সমাধানে আন্তরিক প্রচেষ্টা চালান। ১৯৭৯ সালটি ছিল তার জন্য ফের নির্বাসনে যাওয়ার আরও একটি স্মরণীয় বছর। এ সালটিতেই তিনি ভিয়েতনামের সামরিক আগ্রাসনের প্রাক্কালে বেইজিং চলে যান এবং ১৯৮২ সালে ভিয়েতনামবিরোধী নির্বাসিত জোট সরকারের প্রধান হন। ১৯৮৯ সালে নমপেন থেকে ভিয়েতনামের সেনা প্রত্যাহার করা হলে তিনি জাতিসংঘের তত্ত্বাবধানে ১৯৯১ সালে স্বদেশের রাজধানী নমপেনে ফিরে আসেন। ১৯৯৩ সালটি তার জন্য আরেক গৌরবোজ্জ্বল ঐতিহাসিক দিন, যেখানে সেই নির্বাচনে তার ‘রাজ পরিবারপন্থী দল’ নিরঙ্কুশভাবে বিজয়ী হয়। এরপর তিনি সিংহাসন আরোহণ করেন এবং তারই ছেলে নরোদম রানারিদ্ধকে প্রধানমন্ত্রীর দায়িত্ব দেন।
মৃত্যু
চীনের রাজধানী বেইজিংয়ের একটি হাসপাতালে তিনি শেষনিঃশ্বাস ত্যাগ করেন। তিনি দীর্ঘদিন ধরে ক্যান্সার, ডায়াবেটিস ও হৃদরোগসহ নানা জটিলতায় ভুগছিলেন। সিহানুকের মরদেহ দেশে আনার পর সপ্তাহব্যাপী শোক পালন করা হবে। জনসাধারণ সিহানুকের মরদেহের প্রতি শ্রদ্ধা জানানোর সুযোগ পাবে। রাজধানী নমপেনে ওই মরদেহ তিন মাস সবার জন্য উন্মুক্ত রাখা হবে। পরে আড়ম্বরপূর্ণভাবে তার শেষকৃত্য হবে।
সিকিমের সাধারণ নির্বাচন, ১৯৫৩
১৯৫৩ সালের মে মাসে সিকিমে সাধারণ নির্বাচন অনুষ্ঠিত হয়। সিকিম ন্যাশনাল পার্টি এবং সিকিম স্টেট কংগ্রেস উভয়ই ছয়টি আসন জিতেছে। ভোটার উপস্থিতি ৩০% এর কম ছিল।
নির্বাচনী ব্যবস্থা
রাজ্য পরিষদ ১৯৫৩ সালে চোগিয়াল দ্বারা প্রতিষ্ঠিত হয়। এর ১৮ জন সদস্য ছিল, যার মধ্যে ১২ জন নির্বাচিত এবং ছয়জন (সভাপতি সহ) চোগিয়াল কর্তৃক নিযুক্ত হন। ১২ জন নির্বাচিত সদস্যের মধ্যে ছয়জন নেপালি সম্প্রদায়ের এবং ছয়জন লেপচা ও ভুটিয়া সম্প্রদায়ের জন্য।
পরিষদে নির্বাচনের জন্য প্রার্থীদের বয়স কমপক্ষে ৩০ বছর হতে হবে, যেখানে ভোট দেওয়ার বয়স ২১ নির্ধারণ করা হয়। নির্বাচনে প্রায় ৫০ হাজার ভোটার নিবন্ধন করেছেন।
কার্যনির্বাহী পরিষদ
নির্বাচনের পর একটি কার্যনির্বাহী পরিষদ নিযুক্ত করা হয়, যাতে পরিষদের সভাপতি জন এস. লাল এবং নির্বাচিত দুই সদস্য, সোনম সেরিং এবং কাশিরাজ প্রধান ছিলেন।
আফজাল শরীফ
আফজাল শরীফ হলেন একজন বাংলাদেশি টেলিভিশন এবং চলচ্চিত্র অভিনেতা যিনি কৌতুকাভিনয়ে জনপ্রিয়তা অর্জন করেন। তিনি ২০১০ সালে নিঃশ্বাস আমার তুমি ও ২০১৮ সালে পবিত্র ভালোবাসা চলচ্চিত্রে অভিনয়ের জন্য ‘শ্রেষ্ঠ কৌতুক অভিনেতা’ হিসেবে জাতীয় চলচ্চিত্র পুরস্কার লাভ করেন।
অভিনয় জীবন
আফজাল ১৯৮৪ সালে ‘আরামবাগ গ্রুপ’ থিয়েটারে মঞ্চনাটকের মাধ্যমে তার অভিনয় জীবন শুরু করেন। অভিনেতা আহসানুল হক মিনুর মাধ্যমে তিনি মঞ্চনাটকের সাথে যুক্ত হন। ১৯৮৮ সালে হুমায়ূন আহমেদ রচিত ও পরিচালিত টেলিভিশন ধারাবাহিক বহুব্রীহির মাধ্যমে প্রথম ছোট পর্দায় অভিনয় করেন। গৌতম ঘোষ পরিচালিত ১৯৯৩ সালে মুক্তিপ্রাপ্ত পদ্মা নদীর মাঝি চলচ্চিত্রের মাধ্যমে তার বড় পর্দায় অভিষেক ঘটে। তবে পদ্মা নদীর মাঝি মুক্তির পূর্বে তিনি চাষী নজরুল ইসলাম পরিচালিত ‘দাঙ্গা ফ্যাসাদ’ চলচ্চিত্রে অভিনয়ের জন্য চুক্তিবব্ধ হন। ১৯৯৫ সাল পর্যন্ত তিনি নিয়মিত মঞ্চনাটকে অভিনয় করেছেন। পরবর্তীতে চলচ্চিত্রে অভিনয়ে পুরোপুরি মনোনিবেশ করেন।
তিনি জনপ্রিয় টেলিভিশন ম্যাগাজিন অনুষ্ঠান ইত্যাদির ‘মামা-ভাগ্নে’ পর্বে নিয়মিত ভাগ্নে চরিত্রে অভিনয় করেন যাতে মামা চরিত্রে অভিনয় করেন আব্দুল কাদের।
ব্যক্তিগত জীবন
আফজাল ঢাকায় জন্মগ্রহণ করেন। তিনি ১৯৮০-এর দশকের মধ্যভাগে তাহমিনা শরীফের সাথে বিবাহ বন্ধনে আবদ্ধ হন। এই দম্পতির এক ছেলে ও এক মেয়ে রয়েছে। আফজালের পিতার নাম আলিম মিয়া যিনি একজন ডাক্তার ছিলেন।
পুরস্কার ও সম্মাননা
জাতীয় চলচ্চিত্র পুরস্কার
বাসু ভট্টাচার্য্য
বাসু ভট্টাচার্য্য (बासू भट्टाचार्य; ) (১৯৩৪ —১৯ জুন ১৯৯৭) ছিলেন একজন বিশিষ্ট ভারতীয় বাঙালি চিত্র পরিচালক। তবে তিনি হিন্দি ছায়াছবিতেই কাজ করেছেন। ১৯৬৭ খ্রিস্টাব্দে তিনি সেরা পরিচালক হিসাবে রাষ্ট্রপতির স্বর্ণপদক লাভ করেছিলেন।
জন্ম ও প্রারম্ভিক জীবন
বাসু ভট্টাচার্য ব্রিটিশ ভারতের অধুনা পশ্চিমবঙ্গের মুর্শিদাবাদ জেলার একটি ছোট শহর কাশিমবাজারের একটি গোঁড়া ব্রাহ্মণ পরিবারের জন্মগ্রহণ করেন। ১৯৫২ খ্রিস্টাব্দে তিনি  কলকাতা বিশ্ববিদ্যালয়ের স্নাতক হন এবং সে বছরেই তিনি বলিউডের চলচ্চিত্র জগতে যোগ দেন।
কর্মজীবন
দীর্ঘদিন বিমল রায়ের সহকারী হিসাবে কাজ করার পর ১৯৬৬ খ্রিস্টাব্দে নিজের পরিচালনায় (ফণীশ্বর নাথ 'রেনু'-এর ছোট গল্প "মারে গায়ে গুলফাম" অবলম্বনে) প্রথম ছবি তিসরি কসম সাড়া জাগিয়েছিল। রাজ কাপুর এবং ওয়াহিদা রহমানের অভিনয় সমৃদ্ধ ছবিটি তার জন্য জাতীয় পুরস্কার এনে দেয়। ১৯৬৭ খ্রিস্টাব্দে তিনি সেরা পরিচালক হিসাবে রাস্ট্রপতির স্বর্ণপদক লাভ করেন।
বাসু ভট্টাচার্যের পরিচালনায় আবিষ্কার চলচ্চিত্রটি সবচেয়ে জনপ্রিয় এবং সমালোচকদের দ্বারা উচ্চ-প্রশংসিত হয়েছিল। তিনি ১৯৭৪ খ্রিস্টাব্দে শ্রেষ্ঠ পরিচালক বিভাগে ফিল্মফেয়ার পুরস্কার পুরস্কার লাভ করেন। বলিউড গাইড কালেকশনে পাঁচ তারকা প্রাপ্ত ছবিটিতে মূখ্য ভূমিকায় ছিলেন রাজেশ খান্না এবং শর্মিলা ঠাকুর। অভিনতা রাজেশ খান্নাও ছবিটির জন্য ১৯৭৪ খ্রিস্টাব্দে শ্রেষ্ঠ অভিনেতা বিভাগেফিল্মফেয়ার পুরস্কার লাভ করেন।
১৯৭৯ খ্রিস্টাব্দে তিনি স্পর্শ ছবিটি প্রযোজনা করেন, এটি হিন্দিতে সেরা ফিচার ফিল্মের জন্য জাতীয় চলচ্চিত্র পুরস্কার লাভ করেছিল এবং ছবিটি ১৯৮৪ খ্রিস্টাব্দে ফিল্মফেয়ার পুরস্কার ও পেয়েছিল।
বাসু ভট্টাচার্য প্রগতিশীল চলচ্চিত্র আন্দোলনের অংশীদার ছিলেন। প্রথম জীবনে কবিতা লেখার পাশাপাশি সংবাদপত্রে ফরমায়েসি লেখাও লিখেছেন। সাহিত্যের আড্ডার সঙ্গে বাগানচর্চাতে তার গভীর অনুরাগ ছিল। টানা দশ বৎসর তিনি ইন্ডিয়ান ফিল্ম ডিরেক্টর্স অ্যাসোসিয়েশনের সভাপতি পদে ছিলেন। ১৯৮১ সালে তিনি ১২তম মস্কো আন্তর্জাতিক চলচ্চিত্র উৎসবে জুরির সদস্য ছিলেন।
পারিবারিক জীবন
১৯৬১ খ্রিস্টাব্দে বাসু ভট্টাচার্য্য বিমল রায়ের অসম্মতিতে বিমল রায়ের কন্যা রিঙ্কিকে বিবাহ করেন। তাদের তিন সন্তানের মধ্যে এক পুত্র আদিত্য এবং দুটি কন্যা চিন্মু ও অন্বেষা। পরবর্তীতে তাদের সম্পর্কে ফাটল সৃষ্টি হয়। অবশেষে  গার্হস্থ্য নির্যাতনের অভিযোগে ১৯৮৩ খ্রিস্টাব্দে স্ত্রী রিঙ্কি পৃথক হয়ে যান এবং ১৯৯০ খ্রিস্টাব্দে তাদের আনুষ্ঠানিকভাবে বিবাহ বিচ্ছেদ ঘটে। রিঙ্কি ভট্টাচার্য ভারতে গার্হস্থ্য সহিংসতার উপর -  বদ্ধ দরজার পিছনে নামে একটি রচনা সংকলন সম্পাদনা করেন। পরবর্তীতে রিঙ্কি ভট্টাচার্য একজন সফল লেখক, কলামিস্ট এবং ডকুমেন্টারি চলচ্চিত্র নির্মাতা হিসাবে পরিচিতি পান।
চারানা ম্যান্ডারিনাস
ম্যান্ডারিন ব্লু (বৈজ্ঞানিক নাম: Charana mandarinus(Hewitson)) এক প্রজাতির ছোট আকারের প্রজাপতি। এরা ‘লাইসিনিডি’ গোত্রের এবং 'থেকলিনি' উপগোত্রের সদস্য।
আকার
ম্যান্ডারিন ব্লু এর প্রসারিত অবস্থায় ডানার আকার ৪০-৪৪ মিলিমিটার দৈর্ঘ্যের হয়।
উপপ্রজাতি
ম্যান্ডারিন ব্লু এর প্রজাতিগুলো হলো:
বিস্তার
ভারতে সিকিম থেকে অরুণাচল প্রদেশ, পশ্চিমবঙ্গ, আন্দামান, ভুটান, নেপাল মায়ানমার এর বিভিন্ন অঞ্চলে এদের দেখা যায়।
বৃন্দাবনপুর রেলওয়ে স্টেশন
বৃন্দাবনপুর রেলওয়ে স্টেশন হল দক্ষিণ পূর্ব রেল এর অন্তর্গত অঞ্চলের আদ্রা রেলওয়ে বিভাগের অন্তর্গত একটি রেলওয়ে স্টেশন। এটি ভারতের পশ্চিমবঙ্গ রাজ্যের বাঁকুড়া জেলা য় বাঁকুড়া-মসাগ্রাম লাইনে অবস্থিত।
রাজপুত রাজবংশ এবং রাজ্যের তালিকা
মধ্যযুগীয় এবং পরবর্তীকালের সীমান্ত উপনিবেশিক সময়কালে ভারতীয় উপমহাদেশের উত্তর অঞ্চলগুলির অংশরাজপুতদের বিভিন্ন রাজবংশ বা রাজপুত্র হিসাবে শাসিত হত।
বৃন্দাবনপুর রেলওয়ে স্টেশন
ইতিহাস
বাঁকুড়া ও বর্ধমান জেলার বাঁকুড়া এবং রায়নগরকে সংযোগকারী ন্যারো গেজ বাঁকুড়া দামোদর রেলওয়ে বা বিডিআর ১৯১৬ - ১৭ সালে ট্রেন চলাচলের জন্য উন্মুক্ত হয়। ২০০৫ সালে, বাঁকুড়া – মশাগ্রাম লাইন নামে পরিচিত ১১৮ কিলোমিটার দীর্ঘ রেলপথটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। ২০১৭ সালে সম্পূর্ণ রেলপথটি ট্রেন চলাচলের জন্য উন্মুক্ত হয়। সম্পূর্ণ রেলপথটি ২০১৮-১৯ সালে বিদ্যুতায়িত হয়।
রাজপুত রাজবংশ এবং রাজ্যের তালিকা
প্রাথমিক মধ্যযুগীয় রাজবংশ
রাজপুত শব্দটি একাদশ ও দ্বাদশ শতাব্দীতে গজনভিদ এবং ঘুরিদ আক্রমণকারীদের মুখোমুখি হওয়া বেশ কয়েকটি হিন্দু রাজবংশের জন্য অ্যানক্রোনালিস্টিক উপাধি হিসাবে ব্যবহৃত হয়েছে। যদিও এই সময়ে রাজপুত পরিচয় বিদ্যমান ছিল না, তবে এই বংশগুলি পরবর্তীকালে অভিজাত রাজপুত বংশ হিসাবে শ্রেণিবদ্ধ করা হয়েছিল।  ভারতীয় উপমহাদেশের রাজবংশের নাম তালিকা.
রাজপুত রাজ্য এবং সর্দারত্ব
থাম্ব|উত্তর ভারতে তাদের শতাব্দী-দীর্ঘ শাসনকালে রাজপুতরা বেশ কয়েকটি প্রাসাদ নির্মাণ করেছিলেন। এখানে দেখানো হয়েছে রাজস্থানের জয়পুরের সিটি প্যালেসে চন্দ্রমহল, যা কছোয়াহা রাজপুতরা তৈরি করেছিলেন। নিম্নলিখিত ভারতীয় উপমহাদেশের শাসক রাজপুত রাজবংশগুলির তালিকা নিচে রয়েছে:
সেনবাগ উপজেলা
সেনবাগ উপজেলা বাংলাদেশের নোয়াখালী জেলার একটি প্রশাসনিক এলাকা।
অবস্থান ও আয়তন
সেনবাগ উপজেলার আয়তন ১৫৯.৩৬ বর্গ কিলোমিটার। নোয়াখালী জেলা সদর থেকে সেনবাগ উপজেলার দুরত্ব প্রায় ২৭ কিলোমিটার। এ উপজেলার উত্তরে কুমিল্লা জেলার নাঙ্গলকোট উপজেলা ও মনোহরগঞ্জ উপজেলা, দক্ষিণে কবিরহাট উপজেলা ও কোম্পানীগঞ্জ উপজেলা, পূর্বে ফেনী জেলার দাগনভূঞা উপজেলা, পশ্চিমে বেগমগঞ্জ উপজেলা ও সোনাইমুড়ি উপজেলা।
জনসংখ্যার উপাত্ত
সেনবাগ উপজেলার বর্তমান জনসংখ্যা প্রায় ২,৮২,৮৯৪ জন। তাদের মধ্যে পুরুষ ১,৩৩,৩৪১ জন এবং মহিলা ১,৪৯,৫৫৩ জন। জনসংখ্যার ঘনত্ব ১৭৭৫.১৯ (প্রতি বর্গ কিলোমিটারে)।
ইতিহাস
থানা থেকে সেনবাগ উপজেলায় রুপান্তরিত হয় ১৯৮৩ সালে। নোয়াখালী জেলা সৃষ্টি হয় ১৮২১ খ্রিষ্টাব্দে। নোয়াখালী জেলাধীন বেগমগঞ্জ থানার একটি অংশ ছিল আজকের সেনবাগ উপজেলা। এখনো সেনবাগ এবং বেগমগঞ্জ উপজেলার মৌজাগুলি একই ক্রমিকে রয়েছে। তৎকালীন বেগমগঞ্জ থানার উত্তর-পূর্ব কোণে প্রায়ই আইন শৃংখলার অবনতি ঘটতো। এই এলাকার পূর্বে ফেনী থানার শেষ প্রান্ত উত্তরে কুমিল্লা জেলার চৌদ্দগ্রামের শেষপ্রান্ত থাকায় তাদের পক্ষেও আইন শৃঙ্খলা নিয়ন্ত্রণে রাখা সম্ভব হতো না। বর্ষায় নৌকায়, শুকনো মৌসুমে সাইকেল কিংবা ঘোড়ায় চড়ে এলাকা পরিদর্শন করতো আইন শৃঙ্খলা বাহিনীর সদস্যগণ। তাই সূদুর বেগমগঞ্জ সদর থেকে এই এলাকার দুষ্কৃতকারীদের দমন করে আইন শৃঙ্খলা সুষ্ঠুভাবে বজায় রাখা অত্যন্ত দুরূহ ছিল। এ কারণে ১৯২২ সালে নিজ সেনবাগ গ্রামের “বাঘরা দিঘী”র পাড়ে একটি ফাঁড়ি থানা স্থাপন করা হয়। পরবর্তী পর্যায়ে এই ফাঁড়ি থানাকে পূর্নাঙ্গ থানায় রুপান্তরিত করে মিরগঞ্জ বাজারে (বর্তমান সেনবাগ বাজার) স্থাপন করা হয়।
সেনবাগ নোয়াখালী জেলার একটি থানা, বর্তমানে উপজেলা। নোয়াখালী জেলা প্রায় তিন হাজার বছর পূর্বে বঙ্গপোসাগরের গর্ভ থেকে উৎপন্ন হয়। ত্রয়োদশ শতাব্দির শুরুতে মিথিলা আগত বিশ্বম্ভরশুর বর্তমান নোয়াখালীতে একটি ক্ষুদ্র রাজ্য প্রতিষ্ঠা করেন। এ রাজ্যের নাম দেয়া হয় ভুলুয়া। এই ভুলুয়া রাজ্যটি পরবর্তীতে সভ্যতা, সংস্কৃতি, শিক্ষা, সাহিত্য ও আভিজাত্যে সমৃদ্ধশালী হয়ে উঠে। এই ভুলুয়াকে নিয়ে কবি শেখ সাদী লিখেছেন- ভুলুয়া শহর হয় অতি দিব্যস্থান, // সেই সে শহর হয় অতি ভাল জান। // সৈয়দ কাজী আছে যত মুসলমান, // নানা জাতি আছে যত ব্রাহ্মণ সজ্জন।
ভুলুয়া অঞ্চলের লবণ এজেন্ট লর্ড প্লাউডেন ১৮২১ সালে ভুলুয়াকে একটি জেলা ঘোষণা করার প্রস্তাব দেন। তার প্রস্তাব অনুসারে ব্রিটিশ সরকার তাকে কালেক্টর নিয়োগ করে সিমানা নির্ধারণ করে দেয়। বর্তমান চট্টগ্রামের সন্দ্বীপ সহ বৃহত্তর নোয়াখালীর সকল উপজেলা এবং চট্টগ্রামের মিরসরাই এর অন্তর্ভুক্ত ছিলো।
সেনবাগ বেগমগঞ্জ থানার একটি অংশ ছিল, বেগমগঞ্জ ও সেনবাগের মৌজাগুলি একই ক্রমিকে বিদ্যমান। সেনবাগের পূর্ব উত্তর কোনে আইন শৃংখলার অবনতি ঘটায় সুদূর বেগমগঞ্জ থেকে নিয়ন্ত্রণ করা সম্ভব হতোনা বিধায় এই এলাকার নিজ সেনবাগ গ্রামে বাঘরা দিঘীরপাড়ে একটি ফাঁড়ি থানা স্থাপন করা হয়। পরবর্তীতে সেনবাগকে পুর্নাঙ্গ থানায় রুপান্তরিত করার লক্ষ্যে নিজ সেনবাগের নিজ শব্দটি বাদ দিয়ে সেনবাগ থানা ঘোষণা করা হয় ১৯২২ সনে। মিরগঞ্জ বাজারে (বর্তমানে সেনবাগ বাজার) থানা সদর স্থাপিত হয়। তখন এই মিরগঞ্জ বাজারে পাঠশালা তদারকের জন্য সার্কেল পন্ডিতের অফিস ও সাব-রেজিষ্ট্রি অফিস ছিল, সেনবাগ সদরে অবস্থিত অগ্রনী ব্যাংকের শাখা মিরগঞ্জ বাজার শাখা হিসেবে লাইসেন্স প্রাপ্ত হয়। সেনবাগ সদরের সুপার মার্কেটটির নাম ও মিরগঞ্জ বাজার হিসাবে লেখা আছে।প্রাচীন ইতিহাসে দেখা যায় এই অঞ্চলের মাঝ দিয়ে ভুলুয়া খাল প্রবাহিত ছিল। পূর্বে ফেনী নদী এবং পশ্চিমে মেঘনা। বড় বড় পুকুর কাটার সময় পুকুরের তলদেশে নৌকার বৈঠা এবং নৌকার গোলই (নৌকার সম্মূখ অংশ) পাওয়া গেছে। এতেই বোঝা যায় এই এলাকা এক সময় গভীর পানির নিচে ছিলো। মেঘনা ও ফেনী নদীতে বাঁধ দেয়ার ফলে পলি মাটি জমে জলাশয় ভরাট হয়ে গেছে।ভৌগোলিক অবস্থানের দিক থেকে সেনবাগ ২২.৫৯ ডিগ্রী উত্তর অক্ষাংশে এবং ৯১.১৪ ডিগ্রী দ্রাঘিমাংশে অবস্থিত।
প্রশাসনিক এলাকা
সেনবাগ উপজেলায় বর্তমানে ১টি পৌরসভা ও ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম সেনবাগ থানার আওতাধীন।
শিক্ষা
শিক্ষার গড় হার ৫৬.৯৪%; পুরুষ ৫৮.৬৮%, মহিলা ৫৫.৩৭%। কলেজ ৩, মাধ্যমিক বিদ্যালয় ২৬, কমিউনিটি স্কুল ৭, প্রাথমিক বিদ্যালয় ১২৪, মাদ্রাসা ২৫।
উল্লেখযোগ্য শিক্ষা প্রতিষ্ঠান:
শিল্প ও সংস্কৃতি
সেনবাগ মাত্র ১৫৮ বর্গ কিলোমিটারের একটি জনপদ। এই এলাকার হিন্দু জমিদার এবং প্রভাবশালী ব্যক্তিদের মধ্যে অধিকাংশই ছিলেন হিন্দু। জমিদারী প্রথা অনুসারে প্রতি বছর প্রজা প্রতিপালন উৎসব পালন করা হতো। এই উৎসবে যাত্রা, পালাগান ও বিভিন্ন প্রকার সঙ্গীতের আয়োজন করা হতো। এতে প্রভাবশালী মুসলমানরাও অংশ গ্রহণ করতো, বীরকোট, কাঁচারী বাড়ি (বর্তমান তফসিল অফিস) মোহাম্মদপুর শশী চৌধুরী বাড়ি, হেম চৌধুরী বাড়ি, বক্সিরহাট করুনা চৌধুরী বাড়িতে এই আসর বসতো। আলী আহম্মদ সরকার, হাবিব উল্যা চৌধুরী, মকবুল চৌধুরী, মীরু মিয়া, ফজল মাষ্টার, কাশেম মিয়া সহ কতিপয় মুসলমান সাংস্কৃতিক কর্মকান্ডের সাথে জড়িত থাকতেন এবং মঞ্চে অভিনয় করতেন। এরই ধারাবাহিকতায় ১৯৬৪ সালে সেনবাগ সদরে তমদ্দুন মজলিশ নামে একটি সংগঠন সৃষ্টি হয়। ১৯৮৩ সনে উপজেলা পদ্ধতি চালু হওয়ার পর শিল্পকলা একাডেমী গঠন করার পর এই সংগঠনের বিলুপ্তি ঘটে।
এই অঞ্চলে বিয়ে শাদী, জন্ম, খতনা নিয়ে অনেক উৎসব পালন করা হয়। বিয়ে বাড়িতে বর আগমনের জন্য কলাগাছ দিয়ে তোরন নির্মাণ করে বরকে অভ্যর্থনা জানানো হয়। বর পক্ষ এবং কনে পক্ষের মধ্যে গজল আকারে প্রশ্ন উত্তর পর্বে অংশগ্রহণ করতে হয়। তোরনের দুই পাশে দাড়িয়ে প্রশ্ন উত্তর শেষে জয় পরাজয় নির্ধারন করে তোরনের মধ্য দিয়ে শরবত যাওয়ায় প্রবেশ করতে হত।
ধর্মীয় প্রতিষ্ঠান
মসজিদ ৩৬০, মন্দির ৩৯, মাজার ১০।
জনসংখ্যার উপাত্ত
বর্তমানে এই থানার জনসংখ্যা প্রায় ২,৮২,৮৯৪ জন। তাদের মধ্যে পুরুষ ১,৩৩,৩৪১ জন এবং মহিলা ১,৪৯,৫৫৩ জন। লোক সংখ্যার ঘনত্ব ১৭৭৫.১৯ (প্রতি বর্গ কিলোমিটারে)।
হাটবাজার
উপজেলায় হাটবাজার আছে ২৫টি। এরমধ্যে উল্লেখযোগ্য হচ্ছে সেনবাগ বাজার, সেবারহাট, গাজীরহাট, ফকিরহাট, ছমির মুন্সির হাট, কানকিরহাট, ছাতার পাইয়া বাজার, ছিলোনিয়া। এরমধ্যে থানা সদরে অবস্থিত সেনবাগ বাজার উপজেলার প্রধান বাণিজ্যিক কেন্দ্র হিসেবে পরিচিত।
৬৯’র গণঅভ্যুত্থানে ভূমিকা
১৯৬৯ সালের গণঅভ্যুত্থানের সময় ১৯ ফেব্রুয়ারি সার্জেন্ট জহুরুল হক ও রাজশাহী বিশ্ববিদ্যালয়ের শিক্ষক ড. সামসুজ্জোহা কে হত্যার প্রতিবাদে নোয়াখালীর সেনবাগে কালো দিবস পালন কালে পুলিশের গুলিতে নিহত হন চার যুবক। এরা হলেন, পৌরশহর অর্জুনতলা গ্রামের অফিজের রহমান, বাবুপুর গ্রামের আবুল কালাম, জিরুয়া গ্রামের সামছুল হক ও মোহাম্মদপুর গ্রামের খুরশিদ আলম। ওই সময় পুলিশের গুলিতে আরো ১৮জন গুরুত্বর আহত হন। তৎকালীন সময়ে ঘটনার দু'দিন পর বঙ্গবন্ধু শেখ মুজিবুর রহমান সেনবাগে এসে নিহত শহীদের কবর জিয়ারত করে পরিবারের লোকজনের মাঝে ৫’শত টাকা অনুদান ও একটি করে সনদপত্র তুলে দেন।
খেলাধুলা
দেশের অন্যান্য অঞ্চলের মতো সেনবাগ উপজেলায়ও ক্রিকেট এবং ফুটবলই বেশি প্রচলিত। গোটা বাংলাদেশে যে অল্পসংখ্যক উপজেলা পর্যায়ের স্টেডিয়াম আছে, তার মধ্যে একটি সেনবাগ উপজেলা স্টেডিয়াম, যা এখন শহীদ তরিক উল্ল্যাহ বীর বিক্রম স্টেডিয়াম নামে পরিচিত। অষ্টম জাতীয় সংসদে (২০০১-২০০৬) যুব ও ক্রীড়া মন্ত্রণালয় সম্পর্কিত সংসদীয় স্থায়ী কমিটির সভাপতি ছিলেন সেনবাগের তৎকালীন সংসদ সদস্য জয়নুল আবেদীন ফারুক। ওই সময় সেনবাগ উপজেলা স্টেডিয়াম নির্মিত হয়। এটির অবস্থান নোয়াখালী-চট্টগ্রাম মহাসড়কের পাশে উপজেলার কাবিলপুর ইউনিয়নে ছমির মুন্সির হাট বাজারের পাশে।
অসমাপ্ত আত্মজীবনী
অসমাপ্ত আত্মজীবনী শেখ মুজিবুর রহমানের আত্মজীবনী সংকলন। ২০১২ সালের জুনে বইটি দি ইউনিভার্সিটি প্রেস লিমিটেড থেকে প্রকাশিত হয়। এ পর্যন্ত ক্রমান্বয়ে ইংরেজি, উর্দু, জাপানি, চিনা, আরবি, ফরাসি, হিন্দি, তুর্কি, নেপালি, স্পেনীয়, অসমীয়া, ইতালীয়,মালয়, কোরীয়, রুশ ,মারাঠি, গ্রিক, থাই এবং সর্বশেষ ত্রিপুরা ভাষায় বইটির অনুবাদ প্রকাশিত হয়েছে।
সংকলনের ইতিহাস
শেখ মুজিবুর রহমানের জীবনের অনেক সময়ই কেটেছে জেলখানায় বন্দি অবস্থায়। ১৯৬৬-৬৯ সালে তিনি ঢাকা কেন্দ্রীয় কারাগারে রাজবন্দি ছিলেন। এ নিরিবিলি নিরানন্দ সময়গুলোতে বন্ধুবান্ধব, সহকর্মী এবং সহধর্মিণীর অনুপ্রেরণায় তিনি জীবনী লেখা শুরু করেন। মুক্তিযুদ্ধকালীন সময়ে শেখ মুজিবুর রহমানের ধানমন্ডির ৩২ নম্বর সড়কের বাড়িটি পাক হানাদার বাহিনীর দখলে ছিল। এই বাড়িতেই একটি ড্রেসিংরুমের আলমারির উপরে অন্যান্য খাতাপত্রের সাথে শেখ মুজিবুর রহমানের লেখা এই আত্মজীবনী, স্মৃতিকথা, ডায়েরি, ভ্রমণ কাহিনীও ছিল। পাকিস্তানি বাহিনী সমগ্র বাড়িটি লুটপাট ও ভাঙচুর করলেও এই কাগজপত্রগুলোকে মূল্যহীন ভেবে অক্ষত রেখে যায়।
পঁচাত্তরের নৃশংস হত্যাকাণ্ডের পর বাড়িটি জিয়া সরকার কর্তৃক সিলগালা করে দেওয়া হয়। ১৯৮১ সালে বাড়িটি বর্তমান প্রধানমন্ত্রী শেখ হাসিনার পরিবারের নিকট হস্তান্তর করা হয়। এ সময় ঐ বাড়িতে শেখ মুজিবুর রহমানের স্মৃতিকথা, ডায়েরি ও চীন ভ্রমণের খাতাগুলো খুঁজে পাওয়া গেলেও তাঁর আত্মজীবনীর পাণ্ডুলিপিটি পাওয়া যায় নি; শুধু কয়েকটি ছেঁড়া-উইপোকায় কাটা টাইপ করা ফুলস্কেপ কাগজ পাওয়া যায়।
হালুয়া
হালুয়া এক ধরনের মিষ্টান্ন। হালুয়া শব্দটি আরবী ভাষার حلوى(ḥalwā) হতে এসেছে যার অর্থ মিষ্টান্ন। পৃথিবীর বিভিন্ন দেশে হালুয়া অনতিমিষ্ট খাদ্য হিসেবে বেশ সমাদৃত। বাংলাদেশে হালুয়া-রুটি কথাটি সুপ্রচলিত; রুটি এবং লুচি হালুয়া সহযোগে খাওয়ার রীতি প্রচলিত আছে।
অসমাপ্ত আত্মজীবনী
সংকলনের ইতিহাস
দীর্ঘদিন পর ২০০৪ সালে শেখ মুজিবুর রহমানের এক ভাগ্নে অতি পুরানো-জীর্ণপ্রায় এবং প্রায়ই অস্পষ্ট লেখার চারটি খাতা শেখ হাসিনাকে এনে দেন। তিনি এই খাতা চারটি শেখ মুজিবের আরেক ভাগ্নে শেখ ফজলুল হক মণি'র অফিসের টেবিলের ড্রয়ার থেকে সংগ্রহ করেন। এই লেখাগুলোকে বঙ্গবন্ধু হারিয়ে যাওয়া পূর্বোক্ত আত্মজীবনী হিসেবে সুনিশ্চিত করা হয়। ধারণা করা হচ্ছে শেখ মণিকে টাইপ করার জন্য এগুলো দেওয়া হয়েছিল। পরে এগুলো বাংলা একাডেমির সাবেক মহাপরিচালক শামসুজ্জামান খানের সম্পাদনায় গ্রন্থাকারে অসমাপ্ত আত্মজীবনী নামে ২০১২ সালের জুনে প্রকাশ করা হয়। দি ইউনিভার্সিটি প্রেস লিমিটেড-এর পক্ষে এ গ্রন্থটি প্রকাশ করেন মহিউদ্দিন আহমেদ। বইটির প্রচ্ছদ এঁকেছেন শিল্পী সমর মজুমদার এবং কম্পিউটার গ্রাফিক্স ও স্ক্যান করেছেন ধনেশ্বর দাশ চম্পক।
হালুয়া
ধরন
হালুয়া তার উপাদানভেদে বিভিন্নরকম হয়ে থাকে। বাংলাদেশে সুজির হালুয়া সবচেয়ে বেশি প্রচলিত।
অসমাপ্ত আত্মজীবনী
আত্মজীবনী
বইটিতে আত্মজীবনী লেখার প্রেক্ষাপট, লেখকের বংশ পরিচয়, জন্ম, শৈশব, স্কুল ও কলেজের শিক্ষাজীবনের পাশাপাশি সামাজিক ও রাজনৈতিক কর্মকাণ্ড, দুর্ভিক্ষ, বিহার ও কলকাতার দাঙ্গা, দেশভাগ, কলকাতাকেন্দ্রিক প্রাদেশিক মুসলিম ছাত্রলীগ ও মুসলিম লীগের রাজনীতি, দেশ বিভাগের পরবর্তী সময় থেকে ১৯৫৪ সাল অবধি পূর্ব বাংলার রাজনীতি, কেন্দ্রীয় ও প্রাদেশিক মুসলিম লীগ সরকারের অপশাসন, ভাষা আন্দোলন, ছাত্রলীগ ও আওয়ামী লীগ প্রতিষ্ঠা, যুক্তফ্রন্ট গঠন ও নির্বাচনে বিজয়ী হয়ে সরকার গঠন, আদমজীর দাঙ্গা, পাকিস্তান কেন্দ্রীয় সরকারের বৈষম্যমূলক শাসন ও প্রাসাদ ষড়যন্ত্রের বিস্তৃত বিবরণ এবং এসব বিষয়ে লেখকের প্রত্যক্ষ অভিজ্ঞতার বর্ণনা রয়েছে। আছে লেখকের কারাজীবন, পিতা-মাতা, সন্তান-সন্ততি ও সর্বোপরি সর্বংসহা সহধর্মিণী বেগম ফজিলাতুন্নেসার কথা, যিনি তাঁর রাজনৈতিক জীবনে সহায়ক শক্তি হিসেবে সকল দুঃসময়ে অবিচল পাশে ছিলেন। একইসঙ্গে লেখকের চীন, ভারত ও পশ্চিম পাকিস্তান ভ্রমণের বর্ণনাও বইটিকে বিশেষ মাত্রা দিয়েছে।
হালুয়া
ময়দার হালুয়া
এ ধরনের হালুয়া তেল দিয়ে ময়দা ভেজে তারপর চিনির সিরায় চুবিয়ে তৈরি করা হয়।
অসমাপ্ত আত্মজীবনী
অনুবাদ ও অন্যান্য সংস্করণ
দেশ বিদেশের বঙ্গবন্ধু ও বাংলাপ্রেমিকরা একক বা যৌথভাবে অসমাপ্ত আত্মজীবনী অনুবাদে অবদান রেখে চলেছেন। এ সকল অনুবাদকের মধ্যে কেউ কেউ স্বতঃপ্রণোদিত হয়ে স্ব-উদ্যোগে অনুবাদ করেছেন বা করে চলেছেন। অদ্যাবধি ইংরেজি, উর্দু, জাপানি, চীনা, আরবি, ফরাসি, হিন্দি, তুর্কি, নেপালি, স্পেনীয়, অসমীয়া, রুশ, কোরীয় এবং সর্বশেষ মারাঠি ভাষায় অসমাপ্ত আত্মজীবনীর অনুবাদ প্রকাশিত হয়েছে। মালয় ও ইতালি ভাষায় অনূদিত হলেও তা প্রকাশের অপেক্ষায় আছে।
হালুয়া
সুজি
আটার সুজি হতে তৈরি হয়। বিশেষ করে বাংলাদেশ, ভারত, পাকিস্তান, আফগানিস্তান, ইরান এবং তৎসংলগ্ন দেশে এ ধরনের হালুয়া প্রস্তুত হয়। এছাড়া আলবেনিয়া, আজারবাইজান, বুলগেরিয়া, সাইপ্রাস, গ্রিস, মন্টিনিগ্রো এবং তুরস্কে ভিন্ন ধরনের সুজির হালুয়া দেখা যায়। সুজি, চিনি অথবা মধু এবং তেল দিয়ে তৈরি করা হয়। মাঝে মাঝে কিছমিছ, বাদাম, খেজুর ইত্যাদি মেশানো হয়। সুজির হালুয়া|thumb|left|230px
অসমাপ্ত আত্মজীবনী
অনুবাদ ও অন্যান্য সংস্করণ
বিভিন্ন ভাষায় অনুবাদ তালিকা:
ইংরেজি অনুবাদ
ইংরেজি ভাষায় গ্রন্থটির অনুবাদক ফকরুল আলম। ২০১২ সালের ১৮ই জুন বাংলা সংস্করণের সাথে এটিও প্রকাশিত হয়। বাংলাদেশে ইংরেজি ও বাংলা দুই সংস্করণই 'দি ইউনিভার্সিটি প্রেস লিমিটেড' থেকে প্রকাশিত হয়েছে। ইংরেজি অনুবাদে শিরোনাম দেওয়া হয়েছে The Unfinished Memoirs (দ্য আনফিনিশড মেমোয়ারস)। ভারতে ইংরেজি সংস্করণটি প্রকাশিত হয়েছে ‘পেঙ্গুইন বুকস ইন্ডিয়া’ থেকে আর পাকিস্তানে ইংরেজি সংস্করণটি প্রকাশ করেছে ‘অক্সফোর্ড ইউনিভার্সিটি প্রেস পাকিস্তান’।
উর্দু অনুবাদ
‘অক্সফোর্ড ইউনিভার্সিটি প্রেস পাকিস্তান’ থেকে উর্দুতে এর অনুবাদ প্রকাশিত হয় ২০১৩ সালে। ইয়াওয়ার আমান বাংলা থেকে এটি ادھوري یادیں (আধুরি ইয়াদেঁ) শিরোনামে অনুবাদ করেছেন।
জাপানি অনুবাদ
কাজুহিরো ওয়াতানাবে বাংলা থেকে সরাসরি জাপানি ভাষায় বঙ্গবন্ধুর অসমাপ্ত আত্মজীবনী অনুবাদ করেছেন। ৬০০ পৃষ্ঠার এ সংস্করণটি প্রকাশ করেছে জাপানের শীর্ষস্থানীয় প্রকাশনা সংস্থা "আশাহি শোতেন"। ২রা আগস্ট ২০১৫ তারিখে প্রধানমন্ত্রীর কার্যালয়ে শেখ হাসিনার সাথে সৌজন্য সাক্ষাৎকালে অসমাপ্ত আত্মজীবনীর জাপানি অনুবাদের একটি কপি তাকে উপহার দেন। জাপানের রাষ্ট্রীয় সম্প্রচারমাধ্যম এনএইচকে’র বাংলা বিভাগের প্রধান অনুষ্ঠান পরিচালক একই সঙ্গে আশাহি শোতেনের প্রেসিডেন্ট এবং অনন্য বাংলাপ্রেমী এই অনুবাদক ইতোপূর্বে তাকেশি হায়াকাওয়ার আমার বাংলাদেশ ও তাদামাসা হুকিউরার রক্ত ও কাদা ১৯৭১ বই দুটি বাংলায় অনুবাদ করেছিলেন, তবে বাংলা থেকে জাপানি ভাষায় এটিই তাঁর প্রথম পূর্ণাঙ্গ অনুবাদ। উল্লেখ্য যে, জাপানে মোড়ক উন্মোচন করে নতুন বইয়ের প্রকাশনা উৎসবের প্রচলন নেই। শুধু নামী লেখকদের বেলায় নতুন বই বাজারে আসার প্রথম কয়েকটি দিন পাঠকদের জন্য নাম স্বাক্ষরের বিশেষ আয়োজন করা হয় এবং অন্যান্য দেশের মতই সংবাদমাধ্যমে নতুন বইয়ের বিজ্ঞপ্তি প্রকাশের পাশাপাশি সেই সব বইয়ের কিছু কপি পর্যালোচনার জন্য জমা দেওয়া হয়। সেই দিক থেকে বাংলাদেশের প্রধানমন্ত্রী শেখ হাসিনার কাছে অসমাপ্ত আত্মজীবনীর অনুবাদ কপির আনুষ্ঠানিকভাবে হস্তান্তর জাপানি প্রকাশনা সংস্কৃতিতে ব্যতিক্রমই বটে।
চীনা অনুবাদ
চীনা ভাষায় বইটির অনুবাদ করেন বাংলাদেশে চিনের সাবেক রাষ্ট্রদূত চাই শি। ২০১৬ সালের ২৮শে জানুয়ারি গণভবনে বইটির মোড়ক উন্মোচন করেন প্রধানমন্ত্রী শেখ হাসিনা ও অনুবাদক চাই শি। ২০১৪ সালে বঙ্গবন্ধুর আত্মজীবনীর অনুবাদের প্রস্তাব দেওয়া হয়েছিল। চাই শি ২০০৩-২০০৭ সাল পর্যন্ত বাংলাদেশে চীনের রাষ্ট্রদূত ছিলেন।
আরবি অনুবাদ
ঢাকাস্থ ফিলিস্তিন দূতাবাসের উদ্যোগে ফিলিস্তিনি আরবিতে গ্রন্থটির অনুবাদ করেন ফিলিস্তিনের অনুবাদক মো. দিবাজাহ এবং সম্পাদনা করেন ঢাকা বিশ্ববিদ্যালয়ের আরবি বিভাগের অধ্যাপক ড. আবদুল্লাহ আল মারুফ। ২০১৬ খ্রিষ্টাব্দে কুয়েত থেকে এ সংস্করণটি প্রকাশিত হয়। ২০১৬ সালের ১২ ডিসেম্বর গণভবনে ফিলিস্তিনের পররাষ্ট্রমন্ত্রী ড. রিয়াদ এন. এ. মালকি প্রধানমন্ত্রী শেখ হাসিনার সঙ্গে সৌজন্য সাক্ষাৎকালে বইটির আরবি সংস্করণের অনুলিপি তাঁর হাতে তুলে দেন।
ফরাসি অনুবাদ
প্যারিস বিশ্ববিদ্যালয়ের ইনস্টিটুট ন্যাশনাল দেস ল্যাঙ্গুয়েজ এট সিভিলাইজেশনস ওরিয়েন্তালেস (প্রাচ্য ভাষা ও সভ্যতার জাতীয় ইনস্টিটিউট) (ইনালকো) প্রফেসর এমেরিটাস মিসেস প্রফেসর ফ্রান্স ভট্টাচারিয়া অসমাপ্ত আত্মজীবনী ফরাসিতে Mémoires Inachevés নামে অনুবাদ করেছেন। ফরাসি প্রকাশনা প্রতিষ্ঠান জিংকো এডিটর এই সংস্করণটি প্রকাশ করে। বইটি প্রধানমন্ত্রীর শেখ হাসিনার ব্যক্তিগত তত্ত্বাবধানে বাংলাদেশের ৪৭তম স্বাধীনতা দিবস ও বাংলাদেশ-ফ্রান্স কূটনৈতিক সম্পর্কের ৪৫তম বার্ষিকী উপলক্ষে প্রকাশিত হয়েছে। বইটি ২৬শে মার্চ ২০১৭ তারিখে ফ্রান্সের সর্ববৃহৎ বইমেলা ‘সালোন লিভর প্যারিস’-এ পরিবেশিত হয়েছে। বইটির প্রকাশনা, ভাষাগত পরিশুদ্ধতা ও সর্বাঙ্গীণ সৌষ্ঠব নিশ্চিত করার জন্য বাংলাদেশে নিযুক্ত সাবেক ফরাসি রাষ্ট্রদূত সার্জ দেগালে, ইনালকোর বাংলা বিভাগের প্রধান ড. ফিলিপ বেনোয়া ও বিশিষ্ট শিক্ষাবিদ ফিলিপ রাত একযোগে কাজ করেছেন। এর উপক্রমণিকা লিখেছেন ফ্রান্সের ভূতপূর্ব পররাষ্ট্র মন্ত্রী হুবার্ট ভেদ্রিন এবং পাদটীকাসমূহ লিখেছেন ইনালকোর বাংলা ভাষা ও সভ্যতার শিক্ষক জেরেমি কদ্রন।
হিন্দি অনুবাদ
ভারতের পররাষ্ট্র মন্ত্রণালয় উদ্যোগে বর্ষীয়ান অনুবাদক ও নাট্য-সমালোচক প্রেম কাপুর হিন্দি ভাষায় दास्ताँ और भी हैं (দাস্তাঁ অউর ভী হ্যায়) নামে এর অনুবাদ করেছেন। ২০১৭ খ্রীস্টাব্দের ৮ই এপ্রিলে নয়াদিল্লির হায়দ্রাবাদ হাউজে বাংলাদেশ ও ভারতের মধ্যে ২২টি চুক্তি ও সমঝোতা স্মারক সই অনুষ্ঠানে হিন্দি সংস্করণের মোড়ক উন্মোচন করা হয়। দিল্লির রাজকমল প্রকাশন প্রাইভেট লিমিটেড বইটি প্রকাশক করেছে।
তুর্কি অনুবাদ
তুরস্কের বাংলাদেশ দূতাবাস আতাতুর্ক সুপ্রিম কাউন্সিল-এর সহায়তায় তুর্কি ভাষায় অসমাপ্ত আত্মজীবনী বইটির অনুবাদ প্রকাশ করেছে। এর অনুবাদ করেছে আতাতুর্ক সংস্কৃতি ও গবেষণা কেন্দ্র। ২০১৮ খ্রিষ্টাব্দের ২৭শে মার্চ আঙ্কারাস্থ সুইস হোটেলে বাংলাদেশের ৪৮তম স্বাধীনতা ও জাতীয় দিবস উপলক্ষে আয়োজিত এক অনুষ্ঠানে তুর্কি সংস্করণের মোড়ক উন্মোন করা হয়।
নেপালি অনুবাদ
নেপালি ভাষায় অসমাপ্ত আত্মজীবনীর যৌথভাবে অনুবাদ করছেন নেপালের সাবেক বিদেশ সচিব ও সার্কের সাবেক মহাসচিব অর্জুন বাহাদুর থাপা এবং ত্রিভুবন বিশ্ববিদ্যালয়ের ভাষাতত্ত্বের অধ্যাপক মহেশ পৌড়েল। নেপালি সংস্করণে ती अधुरा संस्मरणहरु (তী অধুরা সম্সমরণহরু) নামে এটি প্রকাশিত হয়েছে। নেপালের বাংলাদেশ দূতাবাসের উদ্যোগে নেপাল অ্যাকাডেমির সহযোগিতায় এ সংস্করণ প্রকাশ করা হয়। ২০১৮ খ্রীস্টাব্দের ৮ই অক্টোবর কাঠমণ্ডুতে হোটেল ইয়াক অ্যান্ড ইয়েতির দরবার হলে এর মোড়ক উন্মোচন করা হয়।
স্পেনীয় অনুবাদ
স্পেনীয় ভাষায় Memorias Inacabadas নামে বঙ্গবন্ধুর অসমাপ্ত আত্মজীবনীর অনুবাদ করেছেন মারিয়া হেলেনা বাররেরা-আগারওয়াল এবং বেঞ্জামিন ক্লার্ক। তারা যৌথভাবে ইংরেজি সংস্করণ The Unfinished Memoirs থেকে এ অনুবাদ করেন। ঢাকাস্থ স্পেনীয় দূতাবাসের উদ্যোগে স্পেনীয় এজেন্সি ফর ইন্টারন্যাশনাল ডেভেলপমেন্ট কর্পোরেশন (AECID) এর প্রকাশনা করে। ২০১৮ খ্রীস্টাব্দের ১১ই অক্টোবর গণভবনে এর মোড়ক উন্মোচন হয়।
অসমীয়া অনুবাদ
অসমীয়া ভাষায় বঙ্গবন্ধু শেখ মুজিবুর রহমানের অসমাপ্ত আত্মজীবনী বইটির অনুবাদ করেন বিখ্যাত বাঙালি লেখক ড. সৌমেন ভারতীয়া ও ড. জুরি শর্মা। অসমীয়া সংস্করণে অসমাপ্ত আত্মজীৱনী (অখমাপ্ত আত্মজীওনী) নামটি রাখা হয়েছে। ২০১৮ সালের ২৫শে ডিসেম্বরে ভারতের আসামে ৩২তম গুয়াহাটি গ্রন্থমেলায় এর মোড়ক উন্মোচন করা হয়। বাংলাদেশ সরকার ও ফ্রেন্ডস অব বাংলাদেশের বিশেষ সহায়তায় গুয়াহাটির ভিকি পাবলিকেশন্স থেকে এটি প্রকাশিত হয়।
রুশ অনুবাদ
রুশ ভাষায় অসমাপ্ত আত্মজীবনীর অনুবাদ করেছেন রাশিয়ান একাডেমি অব সাইন্সের অন্তর্ভুক্ত ইন্সটিটিউট অব ওরিয়েন্টাল স্টাডিজের অধ্যাপক ড. ভি নমকিন।
মারাঠি অনুবাদ
বঙ্গবন্ধু শেখ মুজিবুর রহমানের লেখা গ্রন্থ 'অসমাপ্ত আত্মজীবনী' এবার মারাঠি ভাষায় অনূদিত হয়েছে। মারাঠি ভাষায় অনূদিত গ্রন্থটির নাম "অপূর্ণ আত্মকথা"। গ্রন্থটি বাংলা থেকে মারাঠি ভাষায় অনুবাদ করেন বিশিষ্ট লেখিকা,জার্নালিস্ট ও 'লোকমত' পত্রিকার ফিচার সম্পাদক অপর্ণা ভেলনকার। এটির প্রকাশক 'আনন্দ লিমায়ে'। ১২ অক্টোবর,২০২১ ভারতের মুম্বাইয়ে বাংলাদেশ উপ-হাইকমিশনে বইটির মোড়ক উন্মোচন করা হয়।
ব্রেইল সংস্করণ
মুজিব বর্ষ উপলক্ষে সমাজকল্যাণ মন্ত্রণালয়ের উদ্যোগে ২০২০ খ্রিষ্টাব্দের ৭ অক্টোবর ৬ খণ্ডে অসমাপ্ত আত্মজীবনীর ব্রেইল সংস্করণ প্রকাশ করা হয়, যার মোড়ক উন্মোচন করেন বাংলাদেশের প্রধানমন্ত্রী শেখ হাসিনা।
জনপ্রিয় সংস্কৃতিতে
২০২১ সালে অসমাপ্ত আত্মজীবনী নিয়ে নির্মিত হয় চলচ্চিত্র চিরঞ্জীব মুজিব। এটি ২০২১ সালের ৩১ ডিসেম্বর মুক্তি পেয়েছে। ভাষা আন্দোলনের পটভূমিতে নির্মিত চলচিত্রটিতে বঙ্গবন্ধু শেখ মুজিবুর রহমানের জীবনের ১৯৪৯ থেকে ১৯৫২ সাল পর্যন্ত চিত্রিত হয়। এটির পরিচালক নজরুল ইসলাম। চলচ্চিত্রটিতে বঙ্গবন্ধুর চরিত্রে আহমেদ রুবেল, বেগম ফজিলাতুন্নেছার চরিত্রে পূর্ণিমা, বঙ্গবন্ধুর বাবার চরিত্রে খায়রুল আলম সবুজ ও মায়ের চরিত্রে দিলারা জামান অভিনয় করেছেন।
হালুয়া
সুজি
গাজরের হালুয়া তৈরি হয় গাজর দিয়ে। গাজর কুঁচি করে কেঁটে, তার সাথে চিনি, ঘি মিশিয়ে তাকে রান্না করে বানানো হয় গাজরের হালুয়া। বাংলাদেশ, ভারত, পাকিস্তানসহ অনেক দেশেই এর প্রচলন আছে। বিশেষ করে শবে বরাতের দিন গাজরের হালুয়া বেশ জনপ্রিয়।
তৃতীয় গোপাল
তৃতীয় গোপাল (আগে পরিচিত ছিলেন দ্বিতীয় গোপাল নামে) পাল সাম্রাজ্যের নবম সম্রাট ছিলেন। পাল সম্রাট রাজ্যপালের মৃত্যুর পর তিনি সিংহাসনে আরোহণ করেন।
আবিষ্কৃত সূত্র
তৃতীয় গোপালের শাসনাধীনে মগধ ছিল বলে মনে করা হয় কারণ তার রাজত্বকালে মগধে প্রতিষ্ঠিত দুইটি মূর্তি ও মগধে লিখিত একটি বৌদ্ধগ্রন্থ আবিষ্কৃত হয়েছে। ত্রিপুরার মম্বুক নামক গ্রামে তৃতীয় গোপালের রাজত্বকালের দ্বিতীয় বছরে প্রতিষ্ঠিত একটি মূর্তি এবং মালদহ জেলার গাজোল থানার জাজলপাড়া গ্রামে তার একটি তাম্রপত্র আবিষ্কৃত হয়েছে। তার রাজত্বকালের প্রথম বছরে তিনি নালন্দায় একটি বাগেশ্বরী মূর্তি তৈরী করান। তার রাজত্বকালের পঞ্চদশ বছরে একটি অষ্টসাহস্রিকা প্রজ্ঞাপারমিতা লেখা হয়েছিল।
রাজত্বকাল
রমেশচন্দ্র মজুমদার ৯৪০ থেকে ৯৫৭ খ্রিষ্টাব্দে, আবদুল মোমিন চৌধুরী ৯৫২ থেকে ৯৬৯ খ্রিষ্টাব্দে , বিন্দেশ্বরী প্রসাদ সিনহা ৯৫২ থেকে ৯৬৭ খ্রিষ্টাব্দে এবং দীনেশচন্দ্র সরকার ৯৫২ থেকে ৯৭২ খ্রিষ্টাব্দে তৃতীয় গোপালের রাজত্বের সময়কালকে নির্ণয় করেছেন।
বিটঘর ইউনিয়ন
বিটঘর বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
আয়তন
বিটঘর ইউনিয়নের আয়তন ৩,৮৯০ একর (১৫.৭৪ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী বিটঘর ইউনিয়নের মোট জনসংখ্যা ২৭,১৬১ জন। এর মধ্যে পুরুষ ১২,২৭৭ জন এবং মহিলা ১৪,৮৮৪ জন। মোট পরিবার ৪,৯৭৫টি। জনসংখ্যার ঘনত্ব প্রতি বর্গ কিলোমিটারে প্রায় ১,৭২৫ জন।
অবস্থান ও সীমানা
নবীনগর উপজেলার দক্ষিণ-পূর্বাংশে বিটঘর ইউনিয়নের অবস্থান। এ ইউনিয়নের উত্তরে শিবপুর ইউনিয়ন, পূর্বে কাইতলা উত্তর ইউনিয়ন ও কাইতলা দক্ষিণ ইউনিয়ন, দক্ষিণে কাইতলা দক্ষিণ ইউনিয়ন ও লাউর ফতেপুর ইউনিয়ন এবং পশ্চিমে লাউর ফতেপুর ইউনিয়ন ও ইব্রাহিমপুর ইউনিয়ন অবস্থিত।
প্রশাসনিক কাঠামো
বিটঘর ইউনিয়ন নবীনগর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।
শিক্ষা ব্যবস্থা
২০১১ সালের আদমশুমারি অনুযায়ী বিটঘর ইউনিয়নের সাক্ষরতার হার ৪৬.১%।
মাই নেম ইজ লাখান
মাই নেম ইজ লাখান (বাংলা: আমার নাম লাখান) একটি ভারতীয় হিন্দি হাস্যরসাত্মক টিভি ধারাবাহিক যেটি সাব টিভিতে ২৬ জানুয়ারি ২০১৯ এ প্রথমবারের মত প্রচারিত হয়েছিল। এটিতে অভিনয় করেছেন শ্রেয়াস তালপাড়ে, এশা কানসারা, পারমিত শেঠি, অর্চনা পুরান সিং সহ আরাও অনেকে।
চাটখিল উপজেলা
চাটখিল বাংলাদেশের নোয়াখালী জেলার অন্তর্গত একটি উপজেলা। আয়তনের দিক থেকে নোয়াখালী জেলার ক্ষুদ্রতম উপজেলা/থানা হিসেবে ১৯৭৭ সালের ২ ফেব্রুয়ারি চাটখিল থানা প্রতিষ্ঠিত হয়।
এর সর্ব পশ্চিমে নোয়াখালীর সাহাপুর ইউনিয়ন।
অবস্থান ও আয়তন
চাটখিল উপজেলার আয়তন ১৩৩.৮৯ বর্গ কিলোমিটার। এটি আয়তনের দিক থেকে নোয়াখালী জেলার সবচেয়ে ছোট উপজেলা। চাটখিল উপজেলার উত্তরে লক্ষ্মীপুর জেলার রামগঞ্জ উপজেলা, চাঁদপুর জেলার শাহরাস্তি উপজেলা ও কুমিল্লা জেলার মনোহরগঞ্জ উপজেলা দক্ষিণে লক্ষ্মীপুর জেলার লক্ষ্মীপুর সদর উপজেলা ও বেগমগঞ্জ উপজেলা, পূর্বে সোনাইমুড়ি উপজেলা, পশ্চিমে লক্ষ্মীপুর জেলার রামগঞ্জ উপজেলা ও লক্ষ্মীপুর সদর উপজেলা।
মাদ্রাসাসমুহঃ
★জামেউল উলুম মাদ্রাসা দেলিয়াই। দেলিয়াই বাজার,চাটখিল, নোয়াখালী। ★বালিয়াধর ইসলামিয়া কাওমি মাদ্রাসা ★খিলপাড়া ইসলামিয়া কাওমি মাদ্রাসা ★ দারুল মাআরিফ মাদ্রাসা নাহারখিল। ★ইদ্রিসিয়া বালিকা মাদ্রাসা সাধুরখিল ★জামেয়া আশ্রাফিয়া গোমাতলী ★গোবিন্দপুর জিন নুরাইন কাওমী মাদ্রাসা,দেলিয়াই,খিলপাড়া ইউনিয়ন ★মিসবাহুল কোরআন মাদ্রাসা প্রতিষ্ঠাতা মাওলানা নূরুল হুদা দা.বা. ★জামেয়া ওসমানিয়া চাটখিল
★ফতেপুর সিরাজুম মুনীর দাখিল মাদ্রাসা।থাম্ব|২০২১ সালের ওসমানিয়া মাদ্রাসা
★খোয়াজের ভিটি ফাজিল (ডিগ্রি) মাদ্রাসা ★ বানসা পশ্চিম পাড়া হাফেজিয়া মাদ্রাসা
কলেজ সমূহঃ
সরকারী এবং বহুমুখী মাধ্যমিক বিদ্যালয় সমূহঃ
প্রশাসনিক এলাকা
চাটখিল উপজেলায় বর্তমানে ১টি পৌরসভা ও ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম চাটখিল থানার আওতাধীন।
ইতিহাস
এ থানার নামের উৎপত্তি সম্পর্কে নির্দিষ্ট ভাবে কিছু জানা যায়নি। জনশ্রুতি আছে, অতীতে এ এলাকা একটি বিল অর্থাৎ খিল ছিল (বিল শব্দটির অর্থ বিশাল খালি জায়গা, যা অব্যবহৃত খিল পড়ে আছে)। এ বিলের চাটপোকার অবস্থানের কারণে স্থানীয় অধিবাসীরা হুমকীর সম্মুখীন হয়েছিলেন। কালক্রমে এ বিল এলাকায় জনবসতি স্থাপন হয় এবং এলাকার নাম হয় চাটখিল।
জনসংখ্যার উপাত্ত
মোট জনসংখ্যা ২৯০৮৪৬; পুরুষ ১৪১০২৯, মহিলা ১৪৯৮১৭।
অর্থনীতি
জনগোষ্ঠীর আয়ের প্রধান উৎস কৃষি ২৭.৩২%, অকৃষি শ্রমিক ২.০৬%, শিল্প ০.৬৩%। রেমিট্যান্স।
যোগাযোগ
যোগাযোগ বিশেষত্ব পাকারাস্তা ৯৬.৫৪ কিমি, কাঁচারাস্তা ৭৩২.৩৯ কিমি। বিলুপ্ত বা বিলুপ্ত প্রায় সনাতন বাহন পাল্কি, ঘোড়ার গাড়ি, মহিষের গাড়ি।
জনপ্রতিনিধি
উপজেলা চেয়ারম্যান ৮নং নোয়াখলা ইউনিয়ন চেয়ারম্যান'
লেবু ভারবেনা
লেবু ভারবেনা (দ্বিপদ নাম:Aloysia citrodora) (সাধারণ নাম:lemon verbena এবং lemon beebrush হচ্ছে এলোয়সিয়া গণের একটি সপুষ্পক উদ্ভিদ। এটি পশ্চিম দক্ষিণ আমেরিকার স্থানীয় উদ্ভিদ। এটি সপ্তদশ শতকে ইউরোপে আনে স্পেনীয় ও পর্তুগীজরা এবং ইউরোপের মাটিতে চাষ শুরু করে।
ব্যবহার
এই গাছের পাতা থেকে লেবুর ঘ্রাণ আসে। তাই এদের পাতা মাছ বা মুরগি রান্নায় লেবুর ঘ্রাণের জন্য ব্যবহার করা হয়। এদের শুকোনো পাতা সবুজ চা হিসেবে খুবই উপকারি। শরীরের রোগপ্রতিরোধ ক্ষমতা বাড়াতে এই চায়ের জুড়ি নেই। জ্বর ও কফে সাহায্যকারি এদের চা অথবা পাতার রস। হজমে সাহায্যকারী অদ্ভুত এই পাতার চা মানসিক চাপ কমাতে সাহায্য করে। চা বানাবার পদ্ধতি হচ্ছে তিন চামচ শুকোনো পাতা ২/১ কাপ ফুটন্ত পানিতে ১০ মিনিট ভিজিয়ে রেখে ছেকে ১ চামচ মধু মিশিয়ে অথবা মধু ছাড়া ও খেলে হবে। পাতা ফুটানো যাবে না।
এন৫১৮ (বাংলাদেশ)
রাস্তার বিবরণ
এন৫১৮ হল এন ৫এর একটি সংযোগ সড়ক। সৈয়দপুর বাস টার্মিনালের নিকট এন৫-এর একটি সংযোগস্থল থেকে শুরু হয়ে পশ্চিম দিকে এগিয়ে গেছে। এরপর রাস্তাটি জেড৫০১১-এর সাথে সংযোগ স্থাপন করে এবং আরও এগিয়ে গিয়ে নদীকে অতিক্রম করে। এরপর মহাসড়কটি শহরের মাঝ বরাবর এগিয়ে গিয়ে চিলাহাটি-পার্বতীপুর রেল লাইন অতিক্রম করে এবং উত্তর দিকে বাক নেয়। কিছুদুর এগিয়ে গিয়ে রাস্তাটি আবার পশ্চিমে বাক নেয়। এরপর রাস্তাটি প্রথমে কিছু মার্কেট ও পরে কৃষিজমির উপর দিয়ে এগিয়ে গিয়ে এন৫-এর সাথে মিলিত হয়ে শেষ হয়েছে।
প্রধান সংযোগস্থলসমূহ
সম্পূর্ণ রাস্তাটি নীলফামারী জেলার সৈয়দপুর পৌরসভায় অবস্থিত।
পাড়ি পাড়ি লেচে মনসু
পড়ি পড়ি লেচে মনসু একটি ২০১৮ সালের তেলেগু ভাষায় প্রণয়ধর্মী চলচ্চিত্র। এটি পরিচালনা করেছেন হনু রাঘবপুদি। ছবিটিতে শরবানন্দ এবং সাই পল্লবী অভিনয় করেছেন প্রিয়া রমন, সম্পদ রাজ, কল্যাণী নটরাজন, মুরালি শর্মা, প্রিয়দর্শী এবং সুনীল সহায়ক ভূমিকায় অভিনয় করেছেন।
বিশাল চন্দ্রশেখরের সঙ্গীত পরিচালনা করেছেন জে কে এবং সম্পাদনা করেছেন এ. শ্রীকর প্রসাদ। ২০১৭ সালের ডিসেম্বরে ছবিটি চূড়ান্ত হয় এবং ২০১৮ সালের ফেব্রুয়ারিতে তার শুটিং শুরু হয়। ২১ ডিসেম্বর ২০১৮ এ মুক্তিপ্রাপ্ত এই ছবিটি সমালোচকদের পর্যালোচনার জন্য উন্মুক্ত হয়। ছবিটি ব্যবসায়িকভাবে ব্যর্থ হয়।
দিনারা নুরসুলতানকিজি নজারবায়েভা
দিনারা নুরসুলতানকিজি নজারবায়েভা (Di'nаrа Nursultаnqyzy Nаzаrbаеvа; Динара Нурсултановна Назарбаева) (জন্ম ১৯ আগস্ট ১৯৬৭ )) তিনি কাজাখ ব্যবসায়ী এবং কাজাখের রাষ্ট্রপতি নুরসুলতান নাজারবায়েভ এর মধ্য কন্যা। নাজারবায়েভা জন্মগ্রহণ করেছিলেন তেমিরতাউ, কাজাখ এসএসআর, সোভিয়েত ইউনিয়ন তে। জনসাধারণ না হয়েও তিনি কাজাখস্তানের চতুর্থ ধনী ব্যক্তি, যার ভাগ্য প্রায় ১.৩ বিলিয়ন ডলার।
ইসিম নদী
ইসিম নদী ( Иши́м/Išim ; Есіл/Esil ) কাজাখস্তান এবং রাশিয়ার মধ্য দিয়ে প্রবাহিত একটি নদী। এটি দীর্ঘ। এটি মধ্য দিয়ে গড়েরর   পানি প্রবাহিত হয় । এটি ইরতিশ নদীর একটি শাখা নদী। ইসিম নদীটি এর নিম্ন প্রান্তে আংশিকভাবে চলাচলযোগ্য। ইশিমের উপরের অংশটি কাজাখস্তানের রাজধানী নূর-সুলতানের মধ্য দিয়ে যায়। রাশিয়ায়, নদীটি তার পথের জন্য বিস্তীর্ণ জলাভূমি দিয়ে ভ্রমণ করে এবং এর মধ্যে অসংখ্য ম্যান্ডার্স এবং অক্সবো হ্রদ রয়েছে । নদীটি নভেম্বর মাসের শেষ থেকে মার্চ পর্যন্ত জমে থাকে।